[{"text_idx": "#000000", "text": "Urmas Nagel: kirik peab olema prohvetlik ja vaatama asjadele ko\u0303rgemalt"}, {"text_idx": "#000001", "text": "\u201ePraegu ra\u0308a\u0308gitakse palju va\u0308a\u0308rtustest, kuid ei so\u0303nagi voorustest. Ra\u0308a\u0308gime palju sallivusest, kuid peaaegu u\u0308ldse mitte armastusest ja sellest la\u0308htuvast vastutusest loodu ja ligimese ees,\u201c kirjutas EELK vaimulike konverentsi juhatuse esimees, Ra\u0308pina Miikaeli koguduse o\u0303petaja Urmas Nagel ajalehe Eesti Kirik selle na\u0308dala numbri arvamusku\u0308ljel."}, {"text_idx": "#000003", "text": "\u201eKirik ei pea ta\u0308itma aktuaalse kaamera rolli ega liiga kergeka\u0308eliselt ja rutakalt oma so\u0303numit levitama,\u201c leidis vaimulik. \u201eAktuaalsete asjadega on juba nii, et raske on midagi ammendavat o\u0308elda. Enamasti meenutab see kas pa\u0308ris rumalat vo\u0303i natuke targemat \u201esa\u0308utsumist\u201c, kui sotsiaalmeedia so\u0303navara pruukida. Vaja on aega, et mo\u0303ista toimunu kogu ta\u0308hendust ja suurust.\u201c Urmas Nagel on aga seda meelt, et vale oleks lubada olukorda ka u\u0308ksnes poliitikutel selgitada: \u201eNemad on paratamatult \u201eoma aja vangid\u201c, \u201ejalad maas\u201c, s.o mateerias ko\u0303vasti kinni.\u201c Sel po\u0303hjusel vaimselt edasiviivat vastust loota ei ole."}, {"text_idx": "#000004", "text": "Vaimulike konverentsi juhatuse esimees na\u0308eb selle tu\u0308himiku ta\u0308itmisel rolli just kirikul. \u201eKirik vo\u0303ib ja peab olema prohvetlik ja vaatama asjadele ko\u0303rgemalt. Ei ha\u0308id ega halbu asju saa lahti mo\u0303testada u\u0308ksnes horisontaalpinnal tantsu tatsudes ja loosungeid hu\u0308u\u0308des.\u201c Urmas Nageli so\u0303nul peaks sellistel teemadel vaimulikud isekeskis arutlema vaimulike konverentsil: \u201eErutavad vo\u0303i erutavaks aetud ku\u0308simused perekonna, seksuaaleetika, u\u0308hiskondliku o\u0303igluse ja Jumala o\u0303iguse vahekorra teemal ja palju muud vajab lahti ra\u0308a\u0308kimist enne, kui praegusele Eestile iseloomulikult ka kirikus omavahel tu\u0308lli po\u0308o\u0308rame.\u201c"}, {"text_idx": "#000005", "text": "Arutelu juures tuleb kristlastel siiski mo\u0303ista ka omaenda piiratust. \u201eKui \u201eJumal tuleb jo\u0303uliselt avama pimedate silmi\u201c, siis on see u\u0308leskutse ka meile, kristlastele. Vaimulikele ja ilmikutele. Meiegi ei na\u0308e selgesti ja kaugeltki mitte ko\u0303ike.\u201d Vaimulik viitas siinkohal Paulusele, kes on o\u0308elnud, et me \u201eka\u0308ime usus, mitte na\u0308gemises\u201c."}, {"text_idx": "#000006", "text": "\u201cOleme ko\u0303ik elu na\u0308itelaval ja vahetame maske, sest lo\u0303putult erinevaid rolle tuleb ta\u0308ita. Ja nagu teatris na\u0308itleja ei na\u0308e rambivalguses pealtvaatajaid, vaid musta auku, nii ei na\u0308e meie Teda, kelle ees me oma eluma\u0308ngu ma\u0308ngime,\u201c u\u0308tles Urmas Nagel."}, {"text_idx": "#000008", "text": "Triin Ka\u0308pp: kristlik moraal on tagaja\u0308rg, mitte eesma\u0308rk\nPeapiiskop Urmas Viilma kutsus u\u0308les kirikukelli helistama: \u201cValguse aeg saab pikemaks pimeduse ajast!\u201d\nKirikuvalitsus otsustas teha esmase rahaeraldise Ukraina toetamiseks, kogutakse kokku vabatahtlikke abistajaid"}, {"text_idx": "#000010", "text": "\"Eks see ole keeruline ku\u0308simus, kes on kristlane. Augustinuse ja\u0308rgi niikuinii na\u0308htamatu ja na\u0308htava kiriku liikmed ei kattu. Kristlasi vo\u0303ib olla nende seas, kes ei ole kiriku liikmed, ja ko\u0303ik kiriku liikmed ei tarvitse olla kristlased.\""}, {"text_idx": "#000013", "text": "\"Tuul hellitas viljapo\u0303ldu ja seda vaadates meenusid mulle Uku Masingu so\u0303nad, et kui vanasti ra\u0308a\u0308giti tuulest, siis ko\u0303neldi hoopis Jumala vaimust.\""}, {"text_idx": "#000015", "text": "\"Nimi Jeesus on u\u0308limalt ta\u0308hendusrikas: heebrea Jehosua ta\u0308hendab \u201cJumal on pa\u0308a\u0308ste\u201d. Sellele ta\u0308hendusele vastab ka Jeesuse eluu\u0308lesanne, mis seisneb oma rahva pa\u0308a\u0308stmises pattudest. See lu\u0308hike lause edastab Jeesuse eluto\u0308o\u0308 mo\u0303tte ning eesma\u0308rgi, mis ko\u0303igile inimestele saab teatavaks alles Jeesuse ristisurmaga ja u\u0308lesto\u0303usmisega surnuist.\""}, {"text_idx": "#000018", "text": "\"Kindlustunne on elus praegu ko\u0303ige olulisem. Seda me va\u0308listes asjades va\u0308ga ei leia. See tuleb seest, sisemise va\u0308a\u0308rtuse la\u0308bi. Kindlasti on kiriku ja\u0308rjepidevusega hoitud tavad ja arusaamad inimesele toeks. Kirikus on kindlustunde elemendid, millega inimene saab hakata oma elu taas ta\u0308itma.\""}, {"text_idx": "#000019", "text": "\"Mo\u0303nikord oleks targem lo\u0303igata suur oks va\u0308iksemaks vo\u0303i maha selleks, et pa\u0308ike ulatuks alumiste okste juurde. Suur vaimulik juht na\u0308eb vo\u0303imalusi astuda samm ko\u0303rvale nii, et na\u0308hakse paremini Kristust \u2013 kogudust, mis on Kristuse ihu.\""}, {"text_idx": "#000020", "text": "\"Vahel kuuleme, kuidas keegi u\u0308tleb kas siis iseenda vo\u0303i kellegi teise kohta, et \u201cmul/tal pole midagi hinge taga\u201d. Enamasti mo\u0303eldakse selle all, et pole hetkel materiaalseid vo\u0303imalusi ja tuleviku jaoks sa\u0308a\u0308ste. Olen siis mo\u0303elnud,, et see va\u0308ljend sobib va\u0308ga ha\u0308sti iseloomustama ka inimese vaimset olukorda.\""}, {"text_idx": "#000021", "text": "\"Niisugustel hetkedel, mil Issand tundub olevat selja po\u0308o\u0308ranud, on ko\u0303ige olulisem temast mitte lahti lasta. Vastupidi: haara temast veel ko\u0303vemini kinni. Ja siis tunned sa erilist ro\u0303o\u0303mu.\""}, {"text_idx": "#000022", "text": "\"Jo\u0303uludes taipame, kuidas muidu nii ha\u0308a\u0308letu, ka\u0308est libisev aeg saab korraga kuuldavaks, na\u0308htavaks ja taibatavaks. Kuuldud Jumala so\u0303na saab kuulaja ehedalt ka\u0308tte ning loob ja uuendab teda. Nii saab inimene so\u0303nast no\u0303nda puudutatud, et so\u0303na hakkab teda kandma, teda pidama.\""}, {"text_idx": "#000026", "text": "\"Jo\u0303uluaeg koputab meie su\u0308damele ja tuletab meelde, et ligimesele head tegemine on iga kristlase u\u0308lesanne.\""}, {"text_idx": "#000027", "text": "Kristlike kirikute noorteto\u0308o\u0308 no\u0303ukogu ootab kandideerima o\u0303ppestipendiumile\nMartin Lutheri ja\u0308rgi on Jumal seadnud nii vaimuliku kui ilmaliku valitsemisviisi\n\u201cVestlusi usuelust\u201d: Gloria, pa\u0308evapalve ja pu\u0308hakirjalugemised jumalateenistuses\nJaakobitee ra\u0308ndurid kogunevad so\u0303brapa\u0308eva eel"}]